১৩ ফেব্রুয়ারি থেকে বিএনপির ৬ দিনের লিফলেট বিতরণ ও গণসংযোগ কর্মসূচি
দলের কেন্দ্রীয় নেতাদের মুক্তি ও দ্বাদশ জাতীয় নির্বাচন বাতিলের দাবিতে ৬ দিনের কর্মসূচি ঘোষণা করেছে বিএনপি।
আজ রোববার নয়াপল্টনে দলের কেন্দ্রীয় কার্যালয়ে এক সংবাদ সম্মেলনে বিএনপির সিনিয়র যুগ্ম-মহাসচিব রুহুল কবির রিজভী এ কর্মসূচি ঘোষণা করেন।
আগামী ১৩ ও ১৪ ফেব্রুয়ারি মঙ্গলবার ও বুধবার ঢাকাসহ দেশের সব মহানগরে গণসংযোগ ও লিফলেট বিতরণ করবে বিএনপি।
ভারত ও মিয়ানমার সীমান্তে বিভিন্ন সময় নিহত বাংলাদেশিদের স্মরণে শুক্রবার দেশের সব মসজিদে দোয়া ও মাগফিরাত কামনা করা হবে।
এছাড়া ১৭ ফেব্রুয়ারি দেশের সব জেলা শহরে গণসংযোগ ও লিফলেট বিতরণ করা হবে।
সব উপজেলা, থানা, পৌরসভা ও ইউনিয়ন পর্যায়ে গণসংযোগ ও লিফলেট বিতরণ করা হবে ১৮ ও ১৯ ফেব্রুয়ারি।
রিজভী বলেন, 'এক দফার আন্দোলন চলছে, চলবে। জনগণের সংগ্রামী ঐক্য, সংকল্প ও বীরত্বকে সঙ্গে নিয়ে দখলদার আওয়ামী সরকারের পতন নিশ্চিত করে এক দফার আন্দোলন বিজয়ের পথে ধাবিত হচ্ছে। জনগণের বিজয় সুনিশ্চিত।'

দলের কেন্দ্রীয় নেতাদের মুক্তি ও দ্বাদশ জাতীয় নির্বাচন বাতিলের দাবিতে ৬ দিনের কর্মসূচি ঘোষণা করেছে বিএনপি।